**Õpilase arengu toetamine ja tugiteenuste rakendamise kord Gustav Adolfi Gümnaasiumis**

1. **ÜLDPÕHIMÕTTED**
   1. Kool lähtub õpilase arengu toetamisel põhikooli ja gümnaasiumiseadusest, põhikooli riiklikust õppekavast, tugispetsialistide teenuse kirjeldusest, teenuse rakendamise korrast ja kaasava hariduse põhimõtetest.
   2. Tulenevalt õpilase individuaalsetest vajadusest tagatakse õpilasele võimetekohane õpe ja vajalik tugi õpetajate, tugispetsialistide, abiõpetajate ja teiste spetsialistide koostöös.
   3. Koostööd toe vajaduse hindamiseks ja tugiteenuste korraldamiseks koordineerib Gustav Adolfi Gümnaasiumis tugiteenuste juht.
2. **ÕPILASE ARENGU TOETAMINE KOOLIS**
   1. Õpetajad jälgivad õpilase arengut, käitumist ja hoolsust ning tagasisidestavad õppeinfosüsteemi (eKool) vahendusel.
   2. Saavutatud õpitulemused on aluseks õppe edasiseks kavandamiseks.
   3. Õpilasel on õigus saada täiendavat konsultatsiooni aineõpetajalt (vastavalt aineõpetajaga kokku lepitud konsultatsiooniajale).
   4. Õpilasel on võimalus sooritada järeltöid vastavalt „Gustav Adolfi Gümnaasiumi õpilaste hindamise korrale“.
   5. Õpetajad kohandavad vajaduse korral õpet ainetunnis õpilase individuaalsete vajaduste ja võimete järgi.
   6. Õpetaja nõustab vajaduse korral õpilase vanemat õpilase arengu toetamises ja koduses õppimises.
   7. Õpilase arengu toetamiseks korraldab klassijuhataja regulaarselt arenguvestlusi.
   8. Õppejuht nõustab trimestri- või kursushinde „F“/„MA“ või käitumisele/hoolsusele „MR“ hinnangu saanud või sagedasti õppetööst puuduvat õpilast ja vanemat. Õpilase ja vanemaga viiakse läbi vestlus, kus selgitatakse välja mitteedasijõudmise, puudumise või mitterahuldava käitumise põhjused, vajadusel kaasatakse tugispetsialistid.
3. **TUGISPETSIALISTIDE TEENUSE KIRJELDUS**
   1. Õpilasele tagatakse koolis tasuta tugispetsialistide teenuse kättesaadavus.
   2. Tugispetsialistide teenus on õppeprotsessis õpilase arengut, võimetekohast õppimist ja sotsiaalseid oskuseid toetav eripedagoogi ja psühholoogi teenus.
   3. Tugispetsialist teeb koostööd õpetajate ja teiste tugispetsialistidega õpilase toetusvajaduse väljaselgitamiseks ning hindab õpilase arengut ja toimetulekut õpikeskkonnas eriala kompetentsist lähtuvalt.
   4. Tugispetsialist nõustab ja toetab õpetajat järgmiselt:
      1. õpilase õppe- ja arendustegevuse plaanimisel ning läbiviimisel;
      2. õpilasele sobiva õppemetoodika ja õppevormi leidmisel;
      3. õpilasele sobilike õppematerjalide, abivahendite valimisel ja kohandamisel;
      4. individuaalse õppe korralduse kava või õppekava koostamisel.
   5. Tugispetsialist toetab ja suunab õpilast järgmiselt:
      1. esile kerkinud probleemide lahendamisel;
      2. kavandab ja viib läbi õpilase erivajadusest tulenevalt sekkumisi ning õpilase arengut, toimetulekut ja sotsiaalset tegevusvõimet toetavaid tegevusi (individuaalselt või rühmas);
      3. hindab rakendatud meetmete tulemuslikkust.
   6. Tugispetsialist teeb vajadusel koostööd meditsiini-, rehabilitatsiooni-, sotsiaalvaldkonna jm spetsialistidega õpilasele vajaliku toe pakkumiseks.
4. **ÕPILASELE VAJALIKU TOE VÄLJASELGITAMINE JA TUGIMEETMETE**

**VALIK JA RAKENDAMINE**

* 1. Kui õpilasel ilmneb vajadus saada tuge, teavitatakse sellest vanemat ning kool korraldab õpilase pedagoogilis-psühholoogilise hindamise. Vajadusel tehakse vanemale ettepanek pöörduda kooliväliste spetsialistide poole lisauuringute eesmärgil.
  2. Õpetajate tähelepanekud, hindamise, testimise ja uuringute tulemused, tugispetsialistide ja/või koolivälise nõustamismeeskonna antud soovitused kantakse õpilase individuaalse arengu jälgimise kaardile, mis asub õppeinfosüsteemis (eKool).
  3. Tugiteenuste juht teeb ettepaneku vanemale, õpetajale ja direktorile koolis pakutavate õpilase arengut toetavate meetmete rakendamiseks.
  4. Tugimeetme valikul arvestatakse õpilase vanust, vajadusi, individuaalseid eeldusi ja võimeid, samuti lahendamist vajava probleemi iseloomu.
  5. Lähtuvalt erivajadusest saab kool rakendada üldist tuge ja nõustamismeeskonna soovitusel ning lapsevanema nõusolekul tõhustatud või erituge.

1. **ÜLDINE TUGI**
   1. Üldist tuge pakutakse õpilasele, kellel tekib takistus koolikohustuse täitmisel või mahajäämus õpitulemuste saavutamisel tulenevalt vähesest koolivalmidusest, kirjutamis- , lugemis- , arvutamisraskusest, ebapiisavast õppekeele valdamisest või ajutisest õpiraskusest, mis võib olla tingitud tervislikust seisundist, psüühilisest või sotsiaalmajanduslikust taustast.
   2. Üldist tuge pakutakse õpilasele, kes tulenevalt kõrgematest vaimsetest võimetest, eriandekusest, tugevast motivatsioonist vajab erisusi õppekorralduses.
   3. Üldine tugi õpiväljundite saavutamiseks on järgmine:
      1. õpetajapoolne lapse vajadustest lähtuv individuaalne juhendamine ainetunnis;
      2. muudatused või kohandused õppesisus, õppekoormuses, õppekorralduses ja õppekeskkonnas, millega ei kaasne nominaalse õppeaja muudatust, õpitulemuste vähendamist või asendamist (kokkulepped vormistatakse õpilase individuaalse arengu jälgimise kaardil);
      3. tugispetsialistide teenus;
      4. õpiabitundide korraldamine individuaalselt või rühmas;
      5. individuaalse õppekava rakendamine (kinnitatakse direktori käskkirjaga);
      6. õpiabirühma vastuvõtmine (kinnitatakse direktori käskkirjaga).
   4. Üldine tugi püsivate käitumisprobleemide ja koolikohustuse mittetäitmise puhul on järgmine:
      1. vestlused õpilase ja lapsevanemaga;
      2. käitumise tugikava rakendamine;
      3. õppekeskkonna ajutine kohandamine;
      4. kooli tugispetsialistide nõustamine;
      5. individuaalse õppekava rakendamine;
      6. vajadusel kohaliku omavalitsuse sotsiaalosakonna kaasamine.
   5. Üldine tugi andekuse ilmnemisel on järgmine:
      1. diferentseeritud õpiülesanded, mille sisu ja raskusaste võimaldavad õpilasel sobiva pingutustasemega õppida;
      2. arengu toetamine teiste arenguprogrammide ja haridusasutuste kaudu;
      3. täiendav õpetajapoolne juhendamine ja nõustamine olümpiaadiks ja ainevõistluseks valmistumisel;
      4. osalemine aineolümpiaadidel, -võistlustel ja õpilasprojektides;
      5. võimalus osaleda enesetäiendamise ja olümpiaadideks valmistumise eesmärgil TÜ Teaduskooli kursustel;
      6. organiseerida, osaleda ja esineda ülekoolilistel sündmustel;
      7. varasema õpikogemuse arvestamiseks muudatused või kohandused õppesisus, õppekoormuses, õppekorralduses ja õppekeskkonnas (kokkulepped vormistatakse õpilase individuaalse arengu jälgimise kaardil);
      8. individuaalse õppekava rakendamine.
2. **TÕHUSTATUD VÕI ERITUGI**
   1. Tõhustatud või erituge rakendatakse juhul, kui kooli pakutud üldine tugi ei anna õpilase arenguks tulemusi ja kooliväline nõustamismeeskond on teinud vastava soovituse.
   2. Lapsevanema kirjaliku nõusoleku alusel saab kool EHISes juurdepääsu nõustamismeeskonna soovitusele.
   3. Tõhustatud või erituge rakendatakse lapsevanema kirjaliku avalduse alusel.
   4. Tõhustatud tuge rakendatakse õpilasele, kes oma püsiva õpiraskuse, psüühika või käitumishäire või muu terviseseisundi tõttu vajab vähemalt üht järgmistest teenustest:
      1. pidevat tugispetsialistide teenust ja individuaalset õppekava ühes, mitmes või kõikides ainetes;
      2. pidevat tugispetsialistide teenust ja osaajaga õpet individuaalselt või rühmas;
      3. pidevat tugispetsialistide teenust ja individuaalset tuge klassis toimuva õppetöö ajal;
      4. õpet eriklassis.
   5. Erituge rakendatakse õpilasele, kes tulenevalt tema raskest ja püsivast psüühikahäirest, intellekti-, meele- või liitpuudest vajab järgmisi õppekorralduse muudatusi:
      1. puudespetsiifilist õppekorraldust, -keskkonda, -metoodikat, -vahendeid ning õppes osalemiseks pidevat tugispetsialistide teenust lõimituna sotsiaal- või tervishoiuteenustega või mõlemaga;
      2. osaajaga õpet individuaalselt, rühmas, pidevat individuaalset tuge klassis või õpet eriklassis.
3. **INDIVIDUAALNE ÕPPEKAVA**
   1. Individuaalse õppekava alusel võib kool teha õpilast õpetades muudatusi või kohandusi õppeajas, -sisus, -protsessis ja -keskkonnas.
   2. Kool koostab individuaalse õppekava järgmistel juhtudel:
      1. õpilasele rakendatakse õppekorraldust, mille puhul õpilane on väga vähesel määral kaasatud klassis läbiviidavasse õppesse;
      2. õpilase õppekava erineb klassile tehtud õppekavast;
      3. õpilase klassi läbimise aega või nominaalset õppeaega muudetakse;
      4. õpilasele rakendatud kohandustega kaasneb nädalakoormuse või õppe intensiivsuse oluline kasv või kahanemine kooli või riikliku õppekavaga võrreldes;
      5. kooliväline nõustamismeeskond on andnud õpilase arengu toetamiseks soovituse vähendada või asendada riiklikes õppekavades sätestatud õpitulemusi või vabastada kohustusliku õppeaine õppimisest;
   3. Õpilase hariduslikust erivajadusest tulenevalt on lapsevanemal võimalus saada lisanõustamist ja soovitusi õpilase arengu toetamiseks Tallinna Õppenõustamiskeskusest ja Innove Rajaleidja keskusest.
4. **OSUTATUD TOE TULEMUSLIKKUSE HINDAMINE**
   1. Vähemalt korra õppeaastas ja juhul, kui koolivälise nõustamismeeskonna määratud toe rakendamise tähtaeg on lõppenud, hindab kooli tugiteenuste juht koostöös õpetajate ja teiste tugispetsialistidega soovitatud toe rakendamise mõju ning teeb ettepanekud edasiseks tegevuseks.
   2. Õppeinfosüsteemis (eKool) asub õpilase individuaalse arengu kaart, kuhu kantakse rakendatud teenused, tugi ja hinnang nende tulemuslikkuse kohta, edasised soovitused ning lapsevanema ja lapse arvamus.